20 בספטמבר 2013	דאגלס קריימר, הוטרינר תומך הטיפול בקנאביס, מת בחודש שעבר בפתאומיות כשהוא בן 36 בלבד.
דאגלס קריימר, וטרינר "המריחואנה", הלך לעולמו בחודש שעבר בגיל 36 – סיבת המוות טרם נמסרה.
באתר האינטרנט שלו, Vet Guru, נהג לספר ד"ר קריימר על היתרונות שהוא מוצא בטיפול בכלבים וחתולים בעזרת קנאביס. קריימר אף טיפל בכלבתו 'ניקיטה' בעזרת קנאביס רפואי לאחר שחלתה במחלת הסרטן. "זה החזיר אותה לחיים," סיפר.
"אנחנו משתמשים בקנאביס לטיפול בחתולים אף יותר מבכלבים," סיפר לפני מספר חודשים. "לחתולים יש נטייה להתנזר ממזון כאשר הם חשים ברע. הם פשוט מפסיקים לאכול… קנאביס עוזר לעורר את תיאבונם. למעשה, כל בעלי החיים בהם קיימת המערכת האנדו-קנבינואידית, יכולים להנות מסגולות המריחואנה. תרנגולים, קופים, חזירים, עכברים ועוד… לכולם קנאביס יכול לעזור."
עם זאת ד"ר דאגלס המליץ שלא לספק מריחואנה לבעלי החיים באופן עצמאי ובוודאי שלא לנשוף עליהם את עשן הג'וינט. "זה מוכרח להיות תחת פיקוח מקצועי של וטרינר," אמר בעבר.
ב-22 באוגוסט 2013 הלך ד"ר קריימר לעולמו ובעלי חיות המחמד שטופלו אצלו מקווים למצוא וטרינרים נוספים התומכים בשימוש במריחואנה להקלה על סבלם של ההולכים על ארבע וסובלים ממחלות סרטן, אפילפסיה ועוד.
לפרטים נוספים על סיפורו של ד"ר דאגלס והטיפול במריחואנה בבעלי חיים לחצו כאן.
ראו גם: האם קנאביס רפואי מתאים גם לבעלי חיים?